ऊपर!
मुझे वह दिन याद नहीं जब मैं पैदा हुआ था।
मुझे अपने माता-पिता याद नहीं हैं।
मुझे याद नहीं मैं इस जगह कैसे आ पहुँचा
जहाँ के लिए मैं स्पष्ट रूप से योग्य नहीं था।
पहली चीज़ जो मुझे याद है, वह है डर।
चलो चलें! आ जाओ!
मैं वहाँ बहादुर बनने पहुँचा था।
मुझे सुरक्षा करने का प्रशिक्षण मिला था।
मुझे कुछ करना था, लेकिन उसकी बजाय, मैं डर से जम गया था।
चलो। चलो चलें।
मैं एक कायर था और उसके लिए मुझे ख़ुद से नफ़रत थी।
- और फिर... - तुम्हें भूख लगी है, बच्चे?
...मैं उससे मिला।
यहीं रुको। मैं अभी वापस आती हूँ।
मैंने अपनी ज़िंदगी में पहली बार,
डर के अलावा कुछ महसूस किया।
मैंने ख़ुद को सुरक्षित महसूस किया।
मैंने प्यार महसूस किया।
और प्यार, वह चीज़ें बदल सकता है।
मैं उसकी रक्षा कर सकता था। मैं उसकी भी रक्षा कर सकता था।
वही मेरा लक्ष्य था।
लेकिन मैं ग़लत था।
मैं उसे सुरक्षित नहीं रख सका।
और उस पल में,
मैंने अपने बारे में जो कुछ भी सोचा था, मेरे सबसे बुरे डर,
वे सब सच हो गए।
बॉनी गार्मस की किताब पर आधारित
लेसन्स इन केमिस्ट्री
मूर एंड संस पारिवारिक मुर्दाघर महोगनी कलेक्शन
कर्मचारी वर्ग ऑफ़िस। मैं...
हाँ, यह सही है।
क्या?
हे भगवान। कब?
बस इसलिए कि चीज़ें तुम्हारे हिसाब से नहीं होतीं,
इसका मतलब यह नहीं कि भगवान के पास तुम्हारे लिए कोई योजना नहीं है।
जोसेफ़ को उसके भाइयों ने धोखा दिया था,
उसे ग़ुलामी में बेच दिया था, लेकिन ईश्वर की अपनी एक योजना थी।
हाँ, योजना थी।
डेविड बस एक चरवाहा था...
- मम्मा। म... - ...लेकिन भगवान की अपनी एक योजना थी।
डॉ. एवंस अब कहाँ हैं?
वह एक मुर्दाघर में हैं।
मुझे लगा वह मिट्टी में थे।
वह इस वक़्त मुर्दाघर में है, मंगलवार को मिट्टी में दफ़नाए जाने का इंतज़ार कर रहा है।
उनकी आत्मा कहाँ है?
उसकी आत्मा भगवान के पास स्वर्ग में चली गई है।
उनका शरीर क्यों नहीं?
वह मिट्टी में है।
चलो पादरी की बात सुनें, ठीक है?
- ...भरोसा रखो कि उसकी कोई योजना है। - हाँ।
क्योंकि वह हमें धार्मिकता के मार्ग पर ले जाएगा।
हाँ, ले जाएगा।
- आमीन। - आमीन।
मैं रात को डॉ. एवंस के लिए प्रार्थना करूँगी।
बहुत अच्छी बात है, बेटा।
पुराने अच्छे तरीके के बारे में पढ़ते हुए
और कौन सितारों का ताज पहनेगा
अच्छे प्रभु, मुझे रास्ता दिखा
ओ बहनों, चलो चलें
चलो चलें, आओ
मैं अभी वापस आती हूँ।
ओ बहनों, चलो चलें
प्रार्थना करने नदी तक चलें
जब मैं प्रार्थना करने नदी तक गई
पुराने अच्छे तरीके के बारे में पढ़ते हुए
और कौन वह लबादा और ताज पहनेगा
अच्छे प्रभु, मुझे रास्ता दिखा
ओ भाइयों, चलो चलें
चलो चलें, आओ
ओ भाइयों, चलो चलें
प्रार्थना करने नदी तक चलें
जब मैं प्रार्थना करने नदी तक गई
पुराने अच्छे तरीके के बारे में पढ़ते हुए
और कौन सितारों का ताज पहनेगा
अच्छे प्रभु, मुझे रास्ता दिखा
मिस?
मैं राल्फ़ बेली हूँ। मैं "टाइम्स" के लिए कैल्विन एवंस पर लेख लिख रहा हूँ।
मैं जानना चाहता था अगर मैं आपसे कुछ सवाल पूछ सकता हूँ।
मेरी समझ से आप परिवार का हिस्सा हैं।
नहीं।
पहली दो पंक्तियाँ आमतौर पर परिवार के लिए आरक्षित होती हैं, तो मुझे लगा...
ख़ैर, क्या आप मुझे बता सकती हैं आप उन्हें कैसे जानती थीं?
शायद कोई किस्सा सुना सकें? क्या आप उन्हें लंबे समय से जानती थीं?
नहीं।
नहीं, आप...
नहीं, मैं उसे लंबे समय से नहीं जानती थी। मैं उसे पर्याप्त लंबे समय तक जान नहीं पाई।
ख़ैर, मैं कुछ बारीकियाँ जानना चाहूँगा।
मैंने उनके बारे में कुछ चीज़ें सुनी हैं।
एक व्यक्ति, जिससे मैंने बात की, उसने कहा कि कभी-कभी वह कमाल कर देते थे,
और फिर एक दूसरे व्यक्ति ने यहाँ तक कहा कि वह...
में बस दोहरा रहा हूँ... कि वह वाक़ई बहुत अक्खड़ थे।
उसे जानने वाला कोई भी व्यक्ति बता सकता है कि यह सरासर ग़लत है।
मुझे लगा आपने कहा आप उन्हें अच्छे से नहीं जानती थीं।
मैंने कहा मैं उसे पर्याप्त लंबे समय तक जान नहीं पाई।
हाँ, मैंने वही कहा। कि आप उन्हें लंबे समय से नहीं जानती थीं।
रुकिए, मुझे नहीं लगता आप यहाँ कुत्ते को ला सकती हैं।
मैंने आते समय एक संकेत पट्टी देखी थी।
मुझे आपके लिए बेहद अफ़सोस है।
हर चीज़ का एक मौसम होता है। एक समय पैदा होने का और एक समय मर जाने का।
कैल्विन एवंस एक प्रतिभाशाली आदमी, एक समर्पित केमिस्ट था
और बहुत जीवंत और मनोरंजक था।
कैल्विन एवंस के परिवार का कोई जीवित सदस्य नहीं है।
और हालाँकि हमें नहीं पता भगवान हमारे लिए क्या योजना बना रहा है,
हमें भरोसा रखना होगा कि वह भगवान के बच्चों में से एक है और हमेशा रहेगा।
जब आप, उसके प्रियजन, उसका समुदाय, उसके जाने का शोक मना रहे हैं,
एक-दूसरे में और कैल्विन की अच्छाई से ख़ुद को सांत्वना दीजिए।
उसने कई दिनों तक मुझसे बात नहीं की।
उसने मुझे छुआ नहीं। उसने मुश्किल से मेरी तरफ़ देखा होगा।
मुझे उम्मीद थी कि समय के साथ वह भूल जाएगी
कि यह मेरी ग़लती थी, लेकिन ऐसा कैसे हो सकता था?
क्योंकि कभी-कभी विफलताएँ भुलाई नहीं जा सकतीं।
- क्या उसने तुमसे डेट पर चलने को कहा? - नहीं, मैं इस बारे में बात नहीं करना चाहती।
देखो कौन आया है। घूरो मत, बर्था।
मुझे यक़ीन नहीं होता वह यहाँ आई है। उसका शरीर तो अभी ठंडा नहीं पड़ा।
मैं उसकी हर एक महक जानता था।
भीगने के बाद वह कैसा महकता था। बाहर से आने के बाद वह कैसा महकता था।
दौड़ लगाने के बाद वह कैसा महकता था।
लेकिन यहाँ, मुझे कोई महक नहीं आ रही थी।
यह ठीक है।
एलिज़ाबेथ, तुम आ गई
मेरा सामान कहाँ है? कैल्विन का सामान कहाँ है?
मिस ज़ॉट, तुम बहुत जल्दी लौट आई हो। तुम्हें आराम की ज़रूरत है।
मुझे काम करने की ज़रूरत है। मुझे अपनी नोटबुक, अपनी शोध वापस चाहिए।
कैल्विन और मैं इतने क़रीब हैं... या,
या रेमसन अनुदान के लिए प्रस्तुति के क़रीब थे। मैं एक भी दिन नहीं छोड़ सकती।
सब कुछ स्टोरेज में भेज दिया गया है।
ठीक है। क्या मुझे कोई फ़ॉर्म भरना होगा?
डॉ. एवंस का काम अब हेस्टिंग्स की संपत्ति है।
लेकिन वह हमारा काम था। हम इतने क़रीब थे।
शायद कोई खाली लैब हो जिसे मैं काम के बाद इस्तेमाल कर सकूँ?
मुझे माफ़ करना। यह बस... यही नियम है।
उसके निजी सामान का क्या? उसके रिकॉर्ड, उसके कपड़े, उसका लैब कोट?
मैं जानती हूँ... कि तुम्हारे और डॉ. एवंस के बीच एक असामान्य रिश्ता था।
लेकिन हमें इंतज़ार करना होगा।
हमें देखना होगा अगर शायद कोई भाई या ख़ून का रिश्तेदार
आगे बढ़कर उस पर दावा कर सकता है।
माफ़ करना। अगर तुम्हें रोने की ज़रूरत है...
मुझे नहीं है।
मैं काम करना चाहती हूँ। मुझे काम करने की ज़रूरत है, फ़्रैन। प्लीज़।
जान, मुझे अफ़सोस है कि बिना किसी केमिस्ट के समर्थन...
मुझे यक़ीन है पैसों की तंगी होगी। मैं देखती हूँ मैं क्या कर सकती हूँ।
शायद प्रशासन विभाग में। लेकिन डॉ. एवंस का कुत्ता...
अगर तुम बिना कुत्ते के वापस आ सको, हम काम कर सकते हैं।
शुक्रिया।
हर सुबह जब वह जाती थी, मैं बहुत डरा हुआ रहता था।
क्योंकि अगर वह कभी वापस नहीं आई तो?
मैं तुम्हारे लिए खाना छोड़कर जा रही हूँ। वह ठीक 3:30 बजे तैयार हो जाएगा।
मैं टीवी चालू कर रही हूँ।
कार्टून, जिससे आमतौर पर मैं बचती हूँ, लेकिन इन हालातों में,
मेरे ख़्याल से समाचार से बेहतर है।
पीछे का दरवाज़ा खुला है...
लेकिन साथ ही मुझे राहत भी मिली,
क्योंकि मैंने जो किया था, मैं उसका सामना नहीं कर पा रहा था।
हालाँकि "ग्रे" शब्द की अमेरिकन वर्तनी में
"ए" का इस्तेमाल ज़्यादा स्वीकार्य है,
तुम्हारा बाएँ से दाएँ वाला सुराग़ "अर्ल ब्लैंक टी" ग़लत है।
उसे "ई" के साथ लिखा जाना चाहिए क्योंकि उसका नाम चार्ल्स ग्रे पर रखा गया था।
तुम यह सब लिख रही हो?
हाँ, और यह बेहद दिलचस्प है।
मोहतरमा, क्या तुम ताना मार रही हो?
बिल्कुल भी नहीं।
मैं जानता हूँ कि डॉ. एवंस के हमारे एक अनुदान के लिए प्रस्तुति के इतने क़रीब होने से
यह बहुत बुरे समय पर हुआ है, लेकिन...
मुझे उम्मीद है तुम समझोगे
कि रेमसन फ़ाउंडेशन को अपने पैसे कहीं और देने शुरू करने होंगे।
मुझे यही लगा था।
लेकिन मैं आपसे इसी बारे में बात करना चाहता था।
पिछले कुछ दिनों में काम करना मुश्किल रहा है क्योंकि
कैल्विन मेरा बहुत क़रीबी दोस्त था और साथ ही लैब सहकर्मी भी था।
मुझे पता नहीं था।
इसीलिए मैं सोच रहा हूँ अगर...
और मैं जानता हूँ कि यह बहुत बड़ा "अगर" है।
मैं डॉ. एवंस का काम जारी रखना चाहता हूँ।
और बस उसके लिए ही नहीं,
बल्कि उन सभी बड़े सवालों का जवाब ढूँढने के लिए, जिनसे हम सालों से जूझते आ रहे हैं।
मुझे अपने बोर्ड से बात करने दो।
मैं तुम्हारे लिए एक तोहफ़ा लाया हूँ।
माफ़ कीजिए, सर?
इसे खोलो।
ठीक है।
मैं... यह...
गज़ब, यह न्यूक्लियोटाइड पर ज़ॉट और एवंस का काम है।
नहीं, डॉ. बोरीविट्ज़।
यह न्यूक्लियोटाइड पर हेस्टिंग्स की शोध है
और मैं चाहता हूँ तुम मुझे ये नतीजे दोबारा दिखाओ।
मैं आपकी मदद करना चाहूँगा, सर। सच में, मैं चाहूँगा। मैं बस...
मैं किसी ऐसी चीज़ का श्रेय नहीं ले सकता जो मैंने की ही नहीं।
तो करो। मेरे साथ।
देखो, अगर यह शोध उतनी ही अभूतपूर्व है जितनी कि एवंस ने कही थी,
तो चलो तुम और मैं एक-एक चरण करके नतीजों को फिर से उत्पन्न करें और इसे अपना बना लें।
मिस ज़ॉट का क्या?
देखो, अगर तुम यह करने में सक्षम नहीं हो, मुझे किसी और को ढूँढना पड़ेगा।
मेरे ख़्याल से कैल्विन के काम को ऐसे व्यर्थ जाने देना बहुत अफ़सोस की बात होगी।
मासिक धर्म साइकिल शुरुआत अंत
जनवरी
गर्भावस्था की स्थिति का निर्धारण एम्फ़िबियन ओव्यूलेशन के इस्तेमाल से
माफ़ करना।
मुझे लगा आप मेरा इंतज़ार कर रहे थे।
डॉ. डोनाटी ने फ़ार्माकोलॉजी लैब के लिए कुछ सैंपल मँगाए हैं।
ज़ाहिर है। मुझे कोई भी कभी भी कुछ नहीं बताता है।
जो चाहिए वह ले जाओ।
सफ़ाई चालू है
नियंत्रण प्रयोग
उसे पता चलने से पहले मुझे पता चल गया था कि उसके गर्भ में बच्चा है।
उसी तरह जैसे बारिश होने से बहुत पहले मुझे पता चल जाता है कि बारिश होने वाली है।
और मैंने सोचा शायद यह हमारे लिए एक नई शुरुआत होगी।
एक नई शुरुआत।
हैलो। क्या मैं कुछ मदद कर सकती हूँ?
क्या सब ठीक है? मैं दस्तक दे रही थी।
मैं एक औद्योगिक-ग्रेड केमिकल लैब बना रही हूँ।
क्या यह बुरा समय है?
किसलिए बुरा समय है?
"एलए टाइम्स" में छपा यह लेख, यह कैल्विन को बहुत बुरा इंसान बताता है।
"परिवार के भाग में बैठी अकेली व्यक्ति ने भी कहा, दोहरा रहा हूँ,
'मैं उसे बहुत अच्छे से नहीं जानती थी।'"
यह बहुत बुरा है। मैं ऐसा कभी नहीं कहूँगी।
बिल्कुल। यह लापरवाह पत्रकारिता है।
हम एक समादेश दायर कर सकते हैं।
कैल्विन को परवाह नहीं थी कि कोई उसके बारे में क्या सोचता है।
यह इतिहास है।
जो लिखा है, अब वह एक रिकॉर्ड है।
मैं "टाइम्स" में किसी से बात करूँगी। हो सकता है तुम्हें एक हलफ़नामे पर हस्ताक्षर करना पड़े।
शायद उसकी नौबत नहीं आएगी, लेकिन मैं तुम्हें बता दूँगी क्या होता है।
माफ़ करना। कौन हो तुम?
मैं हैरिएट स्लोन हूँ।
मैं सड़क के उस पार रहती हूँ।
कैल्विन मेरा दोस्त था।
माफ़ करना। मैं अभी अपने आपे में नहीं हूँ।
- तुम्हारी रात अच्छी रहे। - तुम्हारी भी।
मेरे अंदर कुछ जल उठा था।
मैं अपना सारा समय उस खिड़की पर बैठे निगरानी करने में बिताने लगा।
मुझे अपने परिवार को सुरक्षित रखने का एक और मौका मिला था।
और मैं दोबारा विफल नहीं होऊँगा। मैं नहीं हो सकता।
उन्होंने इस कमरे में लंच देना सन 1934 में शुरू किया था।
सन 1939 में उन्होंने गर्म खाने के विकल्प पेश करना शुरू किया था।
सोमवार को आयरिश मसालेदार माँस। मंगलवार को चिकन और मोमो।
या वह बुधवार को था? मुझे पक्का याद है।
- रुको। क्या वह तब था... - माफ़ कीजिए। मुझे इजाज़त दीजिए, मिस्टर ऐस्टर।
चलो देखें।
बोरीविट्ज़, तुमसे एक मिनट के लिए बात कर सकती हूँ?
ज़रूर।
एलिज़ाबेथ, मुझे माफ़ करना कि अंतिम संस्कार के समय मुझे तुमसे यह कहने का मौका नहीं मिला,
लेकिन मुझे तुम्हारे लिए अफ़सोस है।
मैं जानता हूँ तुम दोनों क़रीब थे।
शुक्रिया। क्या तुम अभी भी लॉरेल को डेट कर रहे हो?
तुम्हें पता है?
सबको पता है।
डोनाटी ने हमारा सारा सामान ले लिया।
हमारी शोध।
कैल्विन का निजी सामान।
और मैं जानती हूँ कि लॉरेल स्टोरेज कमरे में काम करती है।
तो, अगर तुम उससे पूछ सको, अगर मुझे कुछ मिल सकता है। कुछ भी।
मैं कोशिश करूँगा। हाँ।
शुक्रिया, ऐल्फ़्रेड।
नहीं, मंगलवार को क्रीम वाला माँस होता था,
बुधवार को चिकन और मोमो और शुक्रवार को बकवास मछली होती थी।
लॉस एंजेलेस टाइम्स
"एलए टाइम्स।"
इंतज़ार करवाने के लिए माफ़ी चाहता हूँ।
आज का दिन अभी से दो हफ़्तों के बराबर लग रहा है। ख़ैर।
- माफ़ कीजिए मुझे देर हो है, मिसेज़... - स्लोन।
मिसेज़ स्लोन। याद आया। हाँ, मुझे आपकी चिट्ठी मिली थी।
हमें बहुत अच्छा लगता है जब नए सुराग़ सामने आते हैं। आपके पास क्या जानकारी थी?
व्हाइट वुल्फ़ फ़ॉल्ट भूकंप के बारे में कुछ...
दरअसल, मैं आपसे उस लेख के बारे में बात करने आई हूँ जो आपने कैल्विन एवंस पर लिखा था।
बढ़िया था, है ना?
मुझसे क्या छूट गया? काफ़ी अजीब आदमी लगा था।
वह अजीब नहीं था। वह एक कमाल का आदमी था। एक अच्छा आदमी था।
जो आपने लिखा वह ग़लत था।
और आपने जो लिखा वह अपमानजनक और ग़लत था। वह ग़लत है।
मैंने क्या ग़लत लिखा?
क्योंकि अगर इसमें विशिष्ट तथ्य हैं, तो वह...
यह आधार है की बात है, जो चित्र आपने पेश किया।
"जबकि एवंस वैज्ञानिक समुदाय में सम्मानित था,
वह अकेले रहना पसंद करने के लिए जाना जाता था।
अपने साथियों के साथ उदासीन और हँसने में कंजूस।"
दोहरा रही हूँ, ""वह आदमी उतना ही शानदार था जितना कि उबाऊ था। महान दिमाग, महान नीरसता।"
इसे आप पत्रकारिता कहते हैं?
मेरी जानकारी में कैल्विन सबसे गर्मजोश इंसान था।
अगर उसका दिमाग़ महान था, उसका दिल उससे भी बड़ा था।
इस लेख में यह लिखा जाना चाहिए।
- लेकिन वे कथन हैं... - गुमनाम कथन हैं।
- उसके सहकर्मियों से। - मैं प्रतिलिपियाँ देखना चाहती हूँ।
ज़रूर।
देखिए, मुझे अफ़सोस है। सच में।
लेकिन विवाद और मिर्च-मसाला ही अख़बार बेचते हैं।
बस अपनी नौकरी बचाने की कोशिश में हूँ।
जैसा कि मैंने आपसे कहा, आज का दिन यहाँ बहुत व्यस्त रहा है।
तो, अगर आपके पास मेरे लिए कोई और कहानी नहीं है, मुझे काम पर वापस जाना है।
- गुड इवनिंग। - तुमने मेरे बिना शुरू कर लिया।
नहीं, बिल्कुल नहीं। बस सब तैयार कर रहा हूँ।
मैं बस थोड़ी उलझन में हूँ।
- हाँ। - हम यहाँ से शुरू करेंगे।
धीरे, धीरे, धीरे।
यहाँ देखो, यह।
तुमने सिल्वर कार्बोनेट पहले डाला था, है ना?
मैंने सोचा आपने डाला था।
क्या आपको यह सही लग रहा है?
मेरे ख़्याल से हमसे कुछ छूट गया।
ज़ाहिर है।
बेअदबी के लिए माफ़ी चाहती हूँ,
लेकिन मैं मानती हूँ कि यह समिति
संयुक्त राज्य के संविधान के कानूनों का पालन करती है।
ठीक है। हम सब सहमत हैं।
मैं भी संविधान का पालन करती हूँ। शुक्र है।
और मैं मान लूँगी कि इसका मतलब है आप सभी संशोधनों का पालन करते हैं।
यहाँ तक कि 14वां संशोधन भी, जो...
सुनिश्चित करता है कि सभी लोगों को...
क़ानून के तहत बराबरी की सुरक्षा मिलेगी।
तो... यहाँ स्थिति थोड़ी विवादास्पद हो जाती है।
बेवर्ली संपत्ति मालिक संघ को
मुझसे और मेरे पड़ोसियों से अलग अधिकार कैसे मिल रहे हैं,
जब इस हाईवे के निर्माण की बात आती है?
यह मानते हुए कि सबको बराबरी की सुरक्षा मिलती है। क्या आप में से कोई इस पर प्रकाश डालना चाहेगा?
नहीं? तो मैं जारी रखती हूँ।
यह हाईवे जो आप बनाना चाहते हैं, इससे हमारे मोहल्ले ख़त्म हो जाएँगे...
हाय। इसके लिए मुझे लॉरेल को मूसो एंड फ़्रैंक में ले जाना पड़ेगा।
प्लीज़ अंदर आओ।
यह बहुत मायने रखता है।
कोई दिक्कत नहीं है।
लेकिन... एलिज़ाबेथ, लॉरेल और मैंने पूरा स्टोररूम छान मारा,
लेकिन हमें तुम्हारी शोध नहीं मिली।
शायद वह ग़लत जगह रख दी गई,
या शायद ग़लती से फेंक दी गई होगी।
मैं बस... मुझे नहीं दिखी।
मुझे बहुत अफ़सोस है।
कोई बात नहीं।
अपने डिनर का मज़ा लेना।
शुक्रिया।
सी. एवंस निजी सामान
मैं जानता हूँ वह एक छोटी सी चीज़ थी, लेकिन उसके साथ उसकी इतनी सारी यादें जुड़ी थीं।
हमारी यादें।
वह इस पूरे समय यहीं था। तो उन्होंने उसे डब्बे में बंद क्यों कर दिया था?
हैरिएट, मैं अगली बार वहाँ पहुँच जाऊँगा। - सी
मॉम!
मॉम, इससे बंद करने को कहिए!
जूनियर, तीर नीचे रखो।
- मॉम, इसने मेरे धनुष को हाथ लगाया! - नहीं, मैंने नहीं किया!
मॉम!
- मुझे उससे मारो मत! - उसे वापस करो!
मैं दख़ल नहीं देना चाहती थी, लेकिन मैं तुम्हें यह देना चाहती थी।
या कह लो, कैल्विन देना चाहता था।
- नहीं, मैं नहीं हूँ! - हाँ, तुम हो!
यह मेरी कुर्सी है, तुम्हारी नहीं।
- तुम अंदर आना चाहती हो? - नहीं, यह ठीक है।
मॉम, आकर इसे पकड़िए!
मुझे एक मिनट देना। खाना खाने के बाद ये शांत हो जाएँगे।
लेकिन अंदर आओ। अंदर आओ।
- डिनर! - बस करो!
नहीं, तुम बस करो!
यह मुझे छू रहा है!
हमारी आख़िरी बातचीत के समय मैं उससे बहुत नाराज़ थी।
और मैं अभी भी हूँ, पता है। तो...
अब मैं उससे नाराज़ होने के लिए ख़ुद से नाराज़ हूँ।
तुम्हें जैज़ पसंद है?
मुझे पसंद आने लगा है।
जब कैल्विन यहाँ रहने आया था, मैंने तब तक उसे देखा नहीं था।
बस सामान का ट्रक देखा था।
तो मैं मोहल्ले में उसका स्वागत करने के लिए हाथ में केक लिए वहाँ गई
और मुझे अंदर से चार्ली पार्कर का संगीत सुनाई दिया।
और मैंने सोचा, "इस परिवार की पसंद अच्छी है।"
तो, मेरे आश्चर्य की कल्पना करो,
जब पाँच ब्लॉक के दायरे में इकलौते श्वेत लड़के ने दरवाज़ा खोला।
तुमने कभी उसे डांस करते देखा था?
मैंने एक बार उसे खिड़की से देखा था और कभी उसे भूलने नहीं दिया। और बस...
ओह, हाँ। हाँ।
- बस... मेरी आँखों में आँसू आ गए। - कंधे हिलाता था, सिर हिलाता था।
भगवान।
तो, क्या अब तुम मुझे समझा सकती हो कि किसी को उनके किचन में
एक औद्योगिक-ग्रेड की लैब क्यों चाहिए हो सकती है?
मुझे हमारी शोध ख़त्म करनी है।
मैं...
मेरे पास समय बहुत कम है।
तुम गर्भवती हो।
- मैं यह नहीं कर सकती। - कर सकती हो।
नहीं कर सकती।
कोई नहीं कर सकता है। लेकिन फिर तुम्हारा दायरा बढ़ जाता है।
तुम्हें लगता है तुम नहीं कर सकती और तुम फिर भी करती हो,
माँ होना यही है।
डॉ. मेसन का ऑफ़िस।
मिस ज़ॉट, आपसे आधिकारिक रूप से मिलकर अच्छा लगा।
प्लीज़, मुझे एलिज़ाबेथ बुलाइए।
मुझे तुम्हारे लिए बहुत अफ़सोस है।
एवंस एक अच्छा इंसान था। एक अच्छा इंसान और अच्छा खेनेवाला।
जैसे ही तुम तैयार हो जाओ, तुम्हें हमारे साथ रोइंग पर चलना चाहिए।
इस हालत में तुम्हारी शारीरिक कसरत तो हो नहीं रही होगी।
- मैं अर्गिंग कर रही हूँ। - हे भगवान।
क्या यह बुरा है? कैल्विन ने एक अर्गोमीटर बनाया था।
ख़ैर, हाँ, मैं उसकी कल्पना कर सकता हूँ, लेकिन यह बस...
मैंने कभी किसी को जानबूझकर अर्गिंग करते नहीं सुना।
तुम कितनी दूरी की अर्गिंग कर रही हो?
क़रीब 10,000 मीटर प्रतिदिन।
मुझे हमेशा लगता था कि गर्भवती महिलाओं की दर्द सहने की क्षमता बढ़ जाती है,
लेकिन इससे तुम बच्चा जनने के लिए ज़रूर तैयार हो जाओगी।
ख़ैर, तुम्हारी जाँच में सब अच्छा दिख रहा है।
लेकिन तुम्हें यहाँ आने में इतना समय क्यों लग गया?
तुम्हारी आख़िरी त्रैमासिक अवधि में हो।
ख़ैर...
मैंने आशा की थी... कि यह बस अपने आप ही निपट जाएगा।
मिस ज़ॉट, तुम्हारे पास कोई है जिससे तुम्हें सहारा मिल सके?
कोई दोस्त या रिश्तेदार? तुम्हारी माँ?
कोई भी?
मेरे पास एक कुत्ता है।
कुत्ते अच्छे साथी साबित हो सकते हैं।
और एक पड़ोसन जिसे मैं थोड़ा बहुत जानती हूँ।
एक कुत्ता, एक थोड़ी बहुत जान-पहचान वाली पड़ोसन और एक अर्गोमीटर।
शानदार।
जैसे ही तुम कर सको, मैं तुम्हें बोटहाउस में देखना चाहता हूँ।
मैं समझता हूँ उसमें थोड़ा समय लग सकता है। चलो एक साल मान लेते हैं।
मेरी नाव के लिए एक दायाँ टू-सीट चाहिए
और मुझे लग रहा है तुम उसके लिए अच्छी रहोगी।
तब तक, थोड़ा आराम करने और सोने की कोशिश करो।
जल्द ही, नींद अतीत की यादों जैसी हो जाएगी।
लेलैंड मेसन, एम.डी. बोटहाउस - एक साल
आप मुझे निकाल रहे हैं। किस बिनाह पर?
मेरे ख़्याल से तुम जानती हो।
मुझे कोई अंदाज़ा नहीं है।
तुम गर्भवती हो।
हाँ, मैं गर्भवती हूँ। यह सही है।
मिस्टर ऐस्टर, क्या पिछले महीने में मेरा काम धीमा पड़ गया है?
ख़ैर, नहीं।
यह कोई छूत की बीमारी नहीं है। मुझे हैजा नहीं है।
किसी को मुझसे गर्भ का रोग नहीं लग जाएगा।
तुम बहुत अच्छे से जानती हो कि गर्भावस्था में महिलाएँ
काम करना जारी नहीं रखती हैं।
और तुम ना सिर्फ़ गर्भवती हो, तुम कुँवारी भी हो और वह शर्मनाक है।
गर्भावस्था एक प्राकृतिक स्थिति है।
सारे इंसानों की शुरुआत ऐसे ही होती है।
यह मुझे गर्भावस्था समझा रही है?
- तुम ख़ुद को समझती क्या हो? - एक औरत।
एक निषेचित ज़ाइगॉट 50 प्रतिशत डिंब और 50 प्रतिशत शुक्राणु होता है।
क्या ऐसी स्थति में आदमी को काम से निकाला जाएगा?
वह उचित होगा। सही है ना?
तुम किस आदमी की बात कर रही हो? एवंस की?
कोई भी आदमी। अगर एक कुँवारी औरत गर्भवती होती है,
क्या उसे गर्भवती बनाने वाला आदमी ज़िम्मेदार होता है
और इसलिए उसे नौकरी से निकाला जाता है?
- क्या आप कैल्विन को निकालते? - बिल्कुल नहीं।
तो आपके पास मुझे निकालने की कोई वजह नहीं है।
बिल्कुल है। तुम एक औरत हो। तुम हो जो गर्भवती हुई हो।
हमारे कुछ नियम हैं, मिस ज़ॉट।
इसके लिए नहीं। मैंने कर्मचारी हैंडबुक आगे से पीछे तक पढ़ी है।
यह एक अलिखित नियम है।
और इसलिए, क़ानूनी रूप से बाध्यकारी नहीं है।
एवंस इस समय तुम्हें देखकर बहुत शर्मिंदा होता।
नहीं। नहीं, वह नहीं होता।
एलिज़ाबेथ।
हाय। मैं बस तुम्हारे पास आने ही वाली थी।
मैं जानना चाहती थी अगर तुम्हारे पास कोई कुल्हाड़ी है जो मैं उधार ले सकूँ।
- तुम गंभीर हो? - हाँ।
मैं हथौड़े से उतना काम नहीं कर पा रही हूँ।
मेरे पास कुल्हाड़ी नहीं है।
ठीक है। गुड नाइट।
ख़ैर, मैं अभी आकर तुम्हारा दरवाज़ा खटखटाने ही वाली थी।
उस पत्रकार ने एक और लेख लिखा है।
"समिति के सदस्य स्पष्ट रूप से अपनी कुर्सियों में कसमसा रहे थे
जब हैरिएट स्लोन ने"... वह मैं हूँ...
"उन सबको संवैधानिक क़ानून का पाठ पढ़ाया।"
मैंने उन्हें कसमसा दिया।
क़सम से, यह सुनने में अजीब लगता है,
लेकिन मुझे लगता है यह कैल्विन के चलते हुआ है।
- क्या मतलब है तुम्हारा? - ख़ैर, मैं "टाइम्स" के दफ़्तर गई थी
और मैंने माँग की कि वे एक और लेख लिखें
और उस पत्रकार ने मना कर दिया।
क्योंकि अख़बार ऐसे नहीं बिकते हैं।
लेकिन अगर मैं वहाँ नहीं गई होती,
तो वह पत्रकार समिति बैठक में कभी नहीं आया होता
और मुझे "एलए टाइम्स" में एक लेख कभी नहीं मिलता,
ऐसे नस्लवादियों के एक समूह के बारे में जो नाटक कर रहे हैं कि मेरे बैकयार्ड से गुज़रने वाला
हाईवे मेरे समुदाय के लिए अच्छा है।
और कैल्विन ने उसमें कैसे मदद की?
मुझे पता नहीं, मैं बस...
मैं जानती हूँ मुझे उस कमरे में वह मेरे साथ महसूस हुआ।
गुड नाइट।
एलिज़ाबेथ?
जो भी तुम महसूस ना करने की कोशिश करती हो...
तुम्हें कभी ना कभी ख़ुद को महसूस करने देना पड़ता है।
द केमिस्ट्री ऑफ़ फ़ूड्स जेम्स बेल द्वारा
चिकन के बेहतरीन डिनर
आश्चर्यजनक रूप से जल्दी और आसान भुना हुआ चिकन
मुझे माफ़ कर दो। मैंने जो कुछ भी किया, मुझे अफ़सोस है। - कैल्विन
आप किसी ऐसे से क्या कह सकते हैं जिसने अपना सब कुछ खो दिया हो?
और फिर मेरी समझ में आया।
जो कैल्विन कहता था, हर बार जब हम दौड़कर थक जाते थे।
"दौड़ने की यही तो ख़ूबसूरती है," वह कहता था।
जब आपको लगता है कि आप आगे नहीं बढ़ सकते।
जब आप अपने अतीत को लेकर दुखी होते हैं
या आपको पता नहीं होता कि भविष्य में क्या होगा,
आपका उद्देश्य बस वहाँ बने रहकर एक-एक कदम उठाना है।
एक कदम, एक कदम, एक कदम।
आपको बस इसी के बारे में सोचना है।
एक कदम। एक कदम।
और फिर, बेशक़, आप घर पहुँच जाएँगे।
उप-शीर्षक अनुवादक : मीनू